

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/20-01/81

URBROJ: 2178/02-03-20-1

Bebrina, 10. prosinca 2020. godine

Na temelju članka 31. stavka 2. Zakona o postupanju s nezakonito izgrađenim zgradama („Narodne novine“, broj: 86/12, [143/13](https://www.zakon.hr/cms.htm?id=563), [65/17](https://www.zakon.hr/cms.htm?id=18549) i [14/19](https://www.zakon.hr/cms.htm?id=38739)), te članka 32. Statuta općine Bebrina („Službeni vjesnik Brodsko-posavske županije“ broj 02/2018, 18/2019 i 24/2019 i“Glasnika Općine Bebrina“ broj 01/2019 i2/2020) Općinsko vijeće općine Bebrina na 31. sjednici održanoj 10. prosinca 2020. godine, donosi

1. **Izmjene Programa**

**utroška sredstava ostvarenih od naknade za zadržavanje nezakonito**

**izgrađenih zgrada u prostoru u 2020. godini**

**Članak 1.**

U Programu utroška sredstava ostvarenih od naknade za zadržavanje nezakonito izgrađenih zgrada u prostoru u 2020. godini („Glasnik Općine Bebrina“ broj 2/2019) (u daljnjem tekstu: Program) mijenja se članak 1. i glasi:

*„Sukladno Zakonu o postupanju s nezakonito izgrađenim zgradama („Narodne novine“, broj: 86/12,* [*143/13*](https://www.zakon.hr/cms.htm?id=563)*,*[*65/17*](https://www.zakon.hr/cms.htm?id=18549) *i* [*14/19*](https://www.zakon.hr/cms.htm?id=38739)*) utvrđeno je da 30 % sredstva ostvarenih od naknade za zadržavanje nezakonito izgrađenih zgrada u prostoru pripada jedinici lokalne samouprave na čijem se području nalazi nezakonito izgrađena zgrada, a koristi se namjenski za izradu prostornih planova kojim se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.*

*Ovim Programom prihod od naknade za zadržavanje nezakonito izgrađenih zgrada u prostoru planira se u Proračunu općine Bebrina za 2020. godinu u iznosu od 6.000,00 kuna.*

**Članak 2.**

U Programu mijenja se članak 2. i glasi:

„*Sredstva iz članka 1. stavka 2. ovog Programa utrošit će se namjenski za izgradnju dječjih igrališta, parkirališta, autobusnih ugibališta, pješačkih staza i ostalih javnih površina, aktivnost  K100507- Izgradnja dječjih igrališta, parkirališta, autobusnih ugibališta, pješačkih staza i ostalih javnih površina.*“

**Članak 3.**

U ostalim dijelovima Program ostaje nepromijenjen.

**Članak 4.**

Ove I. izmjene Programa stupaju na snagu osmog dana od dana objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

Predsjednik Općinskog vijeća

Mijo Belegić, ing.

Dostaviti:

1. Ministarstvo prostornog uređenja, graditeljstva i državne imovine
2. Jedinstveni upravni odjel, sjednice općinskog vijeća
3. Glasnik Općine Bebrina
4. Pismohrana.